**Mór Városi Önkormányzat Képviselő-testületének**

**227/2025. (VI.25.) határozata**

**Mór Jegenye utcai ingatlan elidegenítéséhez történő hozzájárulás tárgyában**

Mór Városi Önkormányzat Képviselő-testülete, mint a Mór Jegenye u. 15. szám alatti 2153/38 hrsz-ú ingatlant terhelő (a beépítési kötelezettség biztosítására bejegyzett) elidegenítési tilalom jogosultja hozzájárul, hogy az ingatlan Dr. Vágó Ildikó és Katona Bence, mint házastársak között kötendő ajándékozási szerződésben meghatározott tulajdoni hányada Katona Bence tulajdonába kerüljön ajándékozás jogcímén, az alábbi feltétellel:

* Az új tulajdonostársnak, Katona Bencének írásban, feltétlen és visszavonhatatlan kötelezettséget kell vállalnia Mór Városi Önkormányzat és Dr. Vágó Ildikó között 2024. december 4-én megkötött adásvételi szerződésben szereplő valamennyi, a liciteljáráson nyertes Vevő részére előírt kötelezettség adásvételi szerződésben előírt, eredeti határidőben történő teljesítésére.

A Képviselő-testület felkéri a jegyzőt, hogy a döntésről az ingatlan tulajdonos kérelmezőt tájékoztassa.

Határidő: 2025.06.26.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző